बिहार बोर्ड के विवादों से घिरे आर्ट्स टॉपर गणेश कुमार का रिजल्‍ट निलंबित, पुलिस ने किया गिरफ्तार  
गणेश को हिंदी में 92, संगीत में 82 अंक प्राप्त हुए थे.
गणेश कुमार को कारण बताओ नोटिस भी जारी किया गया है.
बीएसईबी ने गणेश का दसवीं का रिजल्‍ट भी निलंबित कर दिया है.
बिहार बोर्ड की इंटरमीडिएट परीक्षा सवालों के घेरे में आ खड़ी हुई है. बिहार स्कूल एग्जामिनेशन बोर्ड (बीएसईबी) ने इंटरमीडिएट (12वीं कक्षा) के विवादों से घिरे आर्ट्स टॉपर गणेश कुमार का रिजल्‍ट शुक्रवार को निलंबित कर कारण बताओ नोटिस जारी किया. साथ ही बोर्ड द्वारा गणेश कुमार के खिलाफ दर्ज कराई गई एफआईआर के बाद पुलिस ने उसे शुक्रवार को गिरफ्तार कर लिया. बीएसईबी ने गणेश के खिलाफ कार्रवाई करते हुए उसका दसवीं का रिजल्‍ट भी निलंबित कर दिया है.